Gutmanio ola
57°9′56″ š. pl. 24°50′45″ r. ilg.﻿ / ﻿57.16556°š. pl. 24.84583°r. ilg.﻿ / 57.16556; 24.84583 Gutmanio ola (latv. Gūtmaņa ala) – didžiausias pagal tūrį urvas Latvijoje ir visose Baltijos šalyse. Urvas yra Siguldoje, netoli Gaujos upės kranto, Gaujos nacionaliniame parke. Ola pradėjo formuotis prieš 10 000 metų, poledynmečio vandenims graužiantis į smiltainio uolas. Gutmanio ola garsi ir jos sienose esančiais įrašais. Seniausi iš jų datuojami 1668 ir 1677 m. Ola yra 18,8 metrų gylio, 12 metrų pločio ir 10 metrų aukščio. Turaidos Rožės legenda prasidėjo šioje oloje.